
CONSILIUL ȘTIINȚIFIC al USM

EXTRAS

din proces-verbal nr.6
de la şedinţa din 26 aprilie 2023
a Consiliului Științific al Universităţii de Stat din Moldova
Au fost prezenţi: 13 membri din 15
Obiect de referință:

Recomandarea pentru publicare a monografiei Criza dreptului între aspirații democratice și repere axiologice [in] existente”, autori  Arama Elena, Ciobanu Rodica, Guceac Ion
Monografia elaborată de colectivul de autori a fost discutată în cadrul LCȘ „Drept Public Comparat  și E-Guvernare” și la ședința Departamentului drept Public.

 Lucrarea este însoțită de recenziile profesorului Ion Craiovan, doctorul habilitat in drept Raisa Grecu și profesorul Mihai Bădescu

Recenzenții  menționează că prin cartea de față se lansează de către autori o provocare dictată de semne de interogație în raport cu aspecte fundamentale ale societăților actuale, în care problema crizelor a devenit o permanență. Lucrarea profesorilor Ion Guceac, Elena Aramă și Rodica Ciobanu se prezintă ca un studiu complex, constituit într-o lucrare fundamentală și într-un îndrumar al unui parcurs asumat de a identifica probleme cu care se confruntă oameni, state, societăți. 

O nouă lucrare, o noua viziune și o nouă abordare ce plasează înt-un context unic perspective distincte de apreciere a fenomenului crizei dreptului, însoțite de aprecieri, constatări, analize și soluții. Pornind de la titlul lucrarii „Criza dreptului între aspirații democratice și repere axiologice [in] existente”, ne întrebam dacă aceasta vine cu o perspectivă pur teoretică, ori una istorică, ori poate una ce conjuga retrospecția cu prospecția, ori poate altceva, afirmă Ion Craiovan. Claritatea vine pas cu pas, etapă cu etapă din conținutul fiecărei pagini a lucrării. 

Cunoscând problemele actuale, dar și evoluțiile de până în prezent a dreptului, prin formula inedită în care au construit lucrarea, autorii reușesc să surprindă profund atât prin caracterul vast al conținutului, al perspectivelor teoretice, al metodologiei adoptate și al capacității de a ancora într-o realitate în care poate fi înțeleasă, valorificată și preluată ca studiu de referință cercetarea realizată pe parcursul mai multor ani. Mai mult, aceasta se prezintă ca un rezultat al unui îndelungat parcurs, care acoperă analiza meticuloasă a unui subiect atât de delicat, precum cel al crizei dreptului. Putem vedea cum în lucrare se întâlnește trecutul cu prezentul, localul cu globalul, umanul cu socialul, socialului cu politicul și juridicul etc. În același timp concluziile și soluțiile formulate de autori, cu mare delicatețe, sunt înaintate și sugerate pentru a fi testate, adoptate și implementate.

Subiectul crizei dreptului, menționează Raisa Grecu, este unul discutabil și are o istorie mai veche, dar care nu a reușit în timp să fie prezent într-o abordare unitară. Lucrarea „Criza dreptului între aspirații democratice și repere axiologice [in] existente” este în cazul dat un prin pas important în această perspectivă, care face ca să se regăsescă în conținut autori din distincte arii științifice. 

Se concluzionează că, amploarea demersului științific a generat o structurare adecvată, bazându-se pe o instrumentație critică riguroasă, Lucrarea se prezintă a fi informată, fluentă, ce se constituie într-o contribuție remarcabilă de definire a unui fenomen atât de complex și amplu, precum criza dreptului.

Ținând cont de actualitatea, relevanța monografiei, de opiniile recenzenților Consiliul Științific al USM recomandă spre publicare monografia „Criza dreptului între aspirații democratice și repere axiologice [in] existente”, autori  Arama Elena, Ciobanu Rodica, Guceac Ion.

